Abort-motstanderne

Abort-motstanderne (tidligere Abort-motstandernes Liste) er en politisk gruppering som stilte til valg i sju fylker ved stortingsvalget 2005 og i et fylke (Østfold) i 2009. Gruppen hadde opprinnelig ikke noe program ut over abortsaken og ønsket ikke å bli oppfattet som et politisk parti.«Nessa til bibelcampen?», i Farsund Avis
8. juli 2008. 17. august 2008 ble imidlertid partiet Abort-motstanderne stiftet.Lover for Abort-motstanderne ; besøkt 15. januar 2011. § 2: «For å nå målet finner vi det nødvendig å registrere oss som et politisk parti etter partiloven og å ta sikte på stortingsrepresentasjon, eventuelt også representasjon i andre politiske organer som fylkesstyrer og kommunestyrer.»

 Program 

I Abort-motstandernes vedtekter § 1 er kjernepunktene i partiets politikk formulert slik: «Abort-motstandernes primære formål er å drive folkeopplysning og annen tjenlig virksomhet for å få fjernet "abortloven" og for å oppnå lik rett til liv for alle mennesker fra unnfangelse til en naturlig død. Vi vil arbeide for at ingen norsk lov skal være i strid med Bibelens 10 bud.»

Partiet er for totalt forbud mot framprovosert abort og mener at alle befruktede menneskeegg og -fostre bør ha full beskyttelse av loven. I denne sammenheng regnes et vanlig prevensjonsmiddel som spiral som abortframkallende.

Når det gjelder andre spørsmål, skal representanter for Abort-motstanderne følge Bibelen og de ti bud samt Grunnloven av 1814 med «senere lovlige forandringer».Vedtektenes § 3. Den 21 mai 2012 ble paragraf 2 i Grunnloven endret. Dette førte til store protester blant abortmotstanderne. Partiet fikk blant annet stor dekning i media etter at Ludvig Nessa hadde sendt en rekke e-poster til stortingsrepresentanter hvor han skrev at det i fremtiden kommer til å skje katastrofer med Norge som følge av grunnlovsendringen.

 Stortingsvalget 2005 

Samtlige av partiets sju valglister ble toppet av de kjente abortmotstanderprestene Børre Knudsen og Ludvig Nessa.

Abort-motstandernes Liste kjørte en svært medierettet valgkamp og ble utsatt for mye kritikk både på innhold og virkemidler. De leverte fosterdukker og bilder av blodige fostre i postkassene til tusenvis av tilfeldelige utvalgte rundt om i landet. En valgkampbil ble utstyrt med store bilder av aborterte fostre, og inne i bilen ble det vist en elleve minutter lang film av en autentisk abort. DVD-er med den samme filmen ble delt ut til elever i en skolegård. På listens hjemmeside ble det blant annet lagt ut bilder og lenker til videoer tatt av senaborter utført i USA, såkalte «partial-birth abortions».Se partiets nettsted ; besøkt 15. januar 2011.

Ingen kvinner var representert på noen av listene, begrunnet med ønsket om å spare kvinnene for mulig spott og hets fra medier og for fysiske angrep under valgkampen.

Abort-motstandernes Liste fikk 1 934 stemmer ved valget i 2005, noe som utgjorde 0,07 % av alle avgitte stemmer. Dette gav ingen mandater. Resultatene i de enkelte fylkene var:
Aust-Agder: 0,22 % (130 stemmer)
Rogaland: 0,21 % (468 stemmer)
Vest-Agder: 0,19 % (175 stemmer)
Hordaland: 0,17 % (439 stemmer)
Østfold: 0,16 % (242 stemmer)
Akershus: 0,09 % (265 stemmer)
Oslo: 0,08 % (215 stemmer)

 Stortingsvalget 2009 

Ved valget i 2009 stilte partiet liste bare i Østfold – med Ludvig Nessa på førsteplass og en rekke andre personer fra Strandebarm Prosti. Denne lista fikk 178 stemmer totalt.

 Referanser 

 Eksterne lenker 


Kategori:Politiske partier i Norge
Kategori:Anti-abortorganisasjoner i Norge
Kategori:Sosialkonservative partier